Kimia

Kimia inggih punika studi sains indik cecirén lan parilaksana matéri. Punika wantah fisika sains ring sajeroning ilmu alam malajahin datu kimia sané ngawangun matéri lan senyawa sané kakaryanin saking atom, molekul lan ion: komposisi, struktur, sifat, parilaksana lan pauwahan sané kaarepin rikala réaksi sareng zat sané lianan. Kimia taler maosang indik sifat iketan kimia ring senyawa kimia.

Ring lingkup mata pelajahannyané, kimia magenah ring genah sané tengah pantaraning fisika miwah biologi.Carsten Reinhardt. Chemical Sciences in the 20th Century: Bridging Boundaries. Wiley-VCH, 2001. . pp. 1–2. Taler kasengguh ilmu pusat santukan ngicénin dasar anggén ngresepang dasar miwah terapan disiplin sains ring tingkat dasar.Theodore L. Brown, H. Eugene Lemay, Bruce Edward Bursten, H. Lemay. Chemistry: The Central Science. Prentice Hall; 8 ed. (1999). . pp. 3–4. Minakadi, kimia nlatarang indik aspék-aspék patumbuhan entik-entikan (botani), ngwentuk batuan beku (géologi), sapunapi ozon atmosphér kawentuk miwah sapunapi polutan lingkungan kadégradasi (ékologi), sifat tanah ring Bulan (kosmokimia), sapunapi tamba-tamba punika kakaryanin (farmakologi), miwah sapunapi mangda mupulang DNA bukti ring genah kejahatan (forensik).

Kimia sampun wénten antuk makudang aran saking aab purwa. Puniki sampun nglimbak, miwah mangkin kimia ngingkupin makudang-kudang widang spésialisasi, utawi subdisiplin, sané terus nincap akéhnyané miwah saling mapaiketan anggén makarya widang studi interdisipliner salanturnyané. Aplikasi saking makudang widang kimia sering kawigunayang anggen tetujon éakonomi ring industri kimia.

 Pustaka